open-index/open-wikipedia-markdown huggingface dataset:
Lil Nas X

**Montero Lamar Hill** (* 9. apríl 1999, Lithia Springs, Georgia, USA), známy pod umeleckým menom **Lil Nas X**, je americký reper, spevák, skladateľ a internetová osobnosť. Preslávil sa svojím country rap singlom "Old Town Road", ktorý predtým, ako sa v novembri 2019 vyšplhal na medzinárodne hudobné rebríčky a získal diamantové ocenenie, dosiahol virálnu popularitu na sociálnej sieti TikTok. Singel strávil devätnásť týždňov na vrchole rebríčka ''Billboard'' Hot 100 v Spojených štátoch, čo sa stalo po prvýkrát od roku 1958.

Vydal niekoľko remixov "Old Town Road", z ktorých najobľúbenejší bol s country spevákom Billy Ray Cyrusom. V júni 2019 vyšiel verejne ako homosexuál. Po úspechu Old Town Road vydal svoje debutové EP 7 so singlami "Panini", ktorý sa umiestnil na 5. priečke Hot 100 a "Rodeo". Jeho debutovému štúdiovému albumu z roku 2021 ''Montero'' predchádzali single "Montero (Call Me by Your Name)", "Sun Goes Down" a "Industry Baby".

Lil Nas X bol najviac nominovaným mužským umelcom na 62. ročníku udeľovania cien Grammy, na ktorom získal cenu za najlepší videoklip a cenu za najlepší popový výkon dua alebo skupiny. Za "Old Town Road" vyhral aj dve ceny MTV Video Music Awards a cenu American Music Awards. ''Time'' ho označil za jedného z 25 najvplyvnejších ľudí internetu za rok 2019 a v roku 2020 bol na zozname ''Forbes'' 30 pod 30 rokov.

## Detstvo
Montero Lamar Hill sa narodil 9. apríla 1999 v Lithia Springs, v štáte Georgia, blízko Atlanty. Meno dostal podľa Mitsubishi Pajero, ktoré bolo nazývané aj Mitsubishi Montero. Keď mal šesť rokov jeho rodičia sa rozviedli a usadil sa so svojou matkou a babičkou. O tri roky neskôr sa presťahoval k svojmu otcovi, spevákovi gospelov, severne od mesta Austell, Georgia. Aj keď pôvodne nechcel odísť, neskôr to považoval za dôležité rozhodnutie. V mladom veku zápasil so svojou sexualitou, ale v 16 rokoch prijal, že je gay. Na trúbku začal hrať vo štvrtej triede, ale prestal zo strachu, že nebude cool. Navštevoval strednú školu v Lithia Springs, ktorú absolvoval v roku 2017. Študoval na University of West Georgia, ktorú po roku zanechal, aby sa mohol venovať svojej hudobnej kariére.

## Publikácie
* *C Is for Country*

## Diskografia
### Štúdiové albumy
* ''Montero'' (2021)

### Extended plays
* ''7'' (2019)

### Single
* "Old Town Road"
* "Panini"
* "Rodeo"
* "Holiday"
* "Montero (Call Me by Your Name)"
* "SUN GOES DOWN"
* "Kick It!"
* "Bring U Down"
* "F9mily (You & Me)"
* "C7osure (You Like)"
* "Industry Baby"
* "Star Walkin'" (League of Legends Worlds Anthem)

## Zdroje

Kategória:Reperi USA
Kategória:Country speváci USA
Kategória:LGBT hudobníci
Kategória:LGBT osobnosti USA
Kategória:Osobnosti z Georgie
Katarína z Poděbrad

**Katarína z Poděbrad** (* 11. november 1449 Poděbrady† 8. marec 1464 Budín) bola dcéra českého kráľa Jiřího z Poděbrad a jeho prvej manželky Kunhuty zo Šternberka, prvá manželka Mateja Korvína a uhorská kráľovná.

## Život
Matejovou prvou nevestou bola Alžbeta Celjská, ktorá ale zomrela ešte v detskom veku. 1. mája 1461 sa len osemnásťročný uhorský kráľ Matej Korvín oženil s mladou dcérou Jiřího z Poděbrad. Svadba bola dohodnutá už začiatkom roku 1458 a mala podľa strážnických dohôd prebehnúť v priebehu nasledujúceho roku. Trvalo však niekoľko rokov, než medzinárodná politická situácia umožnila uzatvorenie manželstva, a Katarína preto odišla do Uhorska až v roku 1461.

Na budínskom dvore o Kataríne zložil niekoľko latinských epigramov uhorský básnik Janus Pannonius.

Tri roky po svadbe porodila Katarína, ktorá mala iba štrnásť rokov, prvé dieťa, ktoré sa ale narodilo mŕtve. Ona sama zomrela o niekoľko dní potom. Pochovaná bola v budínskom Kostole svätého Žigmunda.

## Literatúra
* FELCMAN, Ondřej; FUKALA, Radek, a kol. Poděbradové. *Rod českomoravských pánů, kladských hrabat a slezských knížat*. Praha: Nakladatelství Lidové noviny, 2008. 761 s. .
* Stefan Głogowski. *Potomci krále Jiřího z Poděbrad (Genealogie knížat z Minsterberka)*. Přel. Karel Müller. Ostrava 1989, s. 1719.

## Zdroj

Kategória:Kráľovské manželky Uhorska
Kategória:České princezné
Kategória:Dvojčatá
Kategória:Osobnosti z Poděbrad
Old Town Road

„**Old Town Road**“ je skladba amerického rappera Lil Nas X, ktorá vyšla prvýkrát nezávisle v decembri 2018. Po získaní popularity bol singel znovu vydaný vydavateľstvom Columbia Records v marci 2019. Lil Nas X nahral aj remix s americkým country spevákom Billy Ray Cyrusom, ktorý vyšiel 5. apríla 2019. Oba boli uvedené na prvom EP Lil Nas X 7, ktorý vyšiel v roku 2019.

## Zdroj

Kategória:Single z 2018
Kategória:Single Columbia Records
Zablokovanie Suezského prieplavu

thumb|Loď Ever Given v marci 2020

**Zablokovanie Suezského prieplavu 2021** bol námorný incident 400 metrov dlhej kontajnerovej lode *Ever Given*, ktorá 23. marca 2021 o 07:40 východoeurópskeho času vyšla na plytčinu v Suezskom prieplave v Egypte, čím ho na 6 dní zablokovala. Loď zasiahla piesočná búrka a silný vietor s rýchlosťou až 74 kilometrov za hodinu, ktorý ju vychýlil z kurzu, no úrad spravujúci prieplav uviedol, že to nebol hlavný dôvod vychýlenia lode z kurzu, ale skôr by mohlo ísť o technickú poruchu alebo ľudské zlyhanie. Príčina incidnetu sa stále vyšetruje. Plavidlo narazilo čelom na plytčinu na jednom z brehov prieplavu a uviazlo, čím úplne zablokovalo prieplav a zabránilo priechodu akýchkoľvek plavidiel. Kvôli zablokovaniu prieplavu čakalo na jeho koncoch viac ako 400 lodí.

## Pozadie
Suezský prieplav bol otvorený v roku 1869 a je jednou z najdôležitejších obchodných ciest na svete. Špecialista na námornú dopravu Camille Egloff z Boston Consulting Group poznamenal, že „všetka doprava prichádzajúca z Ázie prechádza cez Suezský prieplav“, čo z nej robí „absolútne kritický“ priechod.

Cez prieplav prepláva približne päťdesiat lodí denne. Podľa odhadu New York Times prieplavom „pretečie“ „5 percent globálne obchodovanej surovej ropy a 10 percent ropných produktov“.

## Loď
Loď *Ever Given* patrí taiwanskej spoločnosti Evergreen Marine. Plavila sa pod panamskou vlajkou rýchlosťou 24 km/h ako piata v konvoji lodí. *Ever Given* je 400 metrov dlhá, 59 metrov široká a s kapacitou 20-tisíc štandardných kontajnerov má výtlak 220-tisíc ton.

## Incident
Príčinou incidentu mohol byť silný vietor. V mieste incidentu je kanál široký len 200-225 metrov, čo je menej než štvornásobok šírky lode.

Deň po zablokovaní bolo najmenej 15 ďalších plavidiel ukotvených v prístavoch a okolo 200 lodí stálo v rade, aby preplávali cez prieplav, kým sa situácia nevyrieši.

Bill Kavanagh, lektor a bývalý kapitán Írskej národnej námornej akadémie, označil plavbu Suezským prieplavom za „veľmi zložitú a vysoko rizikovú operáciu“.
V rokoch pred incidentom narazilo v Suezskom prieplave na plytčinu množstvo lodí. Väčšina z týchto nehôd mala relatívne malý vplyv na dopravu v Suezskom prieplave.

## Dopady
Asi 12 percent celkového svetového obchodu sa pohybuje Suezským prieplavom. Odborníci varovali, že tento incident bude mať pravdepodobne za následok oneskorenie prepravy predmetov každodennej potreby pre zákazníkov po celom svete. Námorný historik Sal Mercogliano pre agentúru Associated Press uviedol: „Každý deň, kedy je kanál uzavretý ... nákladné lode a tankery nedovážajú do Európy potraviny, palivo a priemyselné výrobky a tovar z Európy sa nevyváža na Ďaleký východ.

Alternatívna trasa pre námornú dopravu medzi Áziou a Európou je okolo afrického kontinentu, cesta je dlhá približne 9 000 kilometrov a prejsť ju trvá asi 10 dní.

Ešte pred zablokovaním prieplavu ceny za námornú prepravu stúpli niekoľkonásobne. Dôvodom rastu bol nedostatok kontajnerov pre dopravu.

## Referencie

## Zdroj

Kategória:2021 v Egypte
Kategória:Suezský prieplav
Kategória:Námorné katastrofy
Slovenský prestolný prosbopis

**Slovenský prestolný prosbopis** alebo **prestolný prosbopis** je prvé verejné politické vystúpenie slovenského národného hnutia a jeho prvých požiadaviek. Bol podpísaný viac ako dvesto evanjelickými osobnosťami, prevažne inteligencie a vzdelancov. Podpísali ho superintendent Pavol Jozeffy, ktorý viedol delegáciu odovzdávajúcu prosbopis, a Ján Seberini. Delegácia odovzdala prosbopis 5. júna 1842 vo Viedni. Bol adresovaný panovníkovi Ferdinandovi V.

## Obsah Slovenského národného prosbopisu
Slovenský prestolný prosbopis bol napísaný v nemeckom jazyku. Neobsahoval ani raz slovo „Slovensko“, pretože ho vnímali ako zemepisné územie obývané Slovákmi. Dokument obsahoval sťažnosti proti útlaku národov a maďarizácií. Tvrdil, že Slováci sa ochotne budú učiť maďarský jazyk a uznal aj rečové zákony. Odmieta rozširovanie maďarského jazyka podľa zákona na miesta, kde to nie je potreba. Odmieta používanie maďarského jazyka počas evanjelických bohoslužieb. Ohradzovali sa aj proti útokom v maďarskej tlači za odmietanie písania v maďarskom jazyku. Platilo to pre časopisy ako *Jelenkor*, či *Pesti Hírlap*. Žiadali vymenovať slovensky hovoriacich cenzorov. Požadovali, aby sa mohli založiť katedry slovenskej reči a literatúry nachádzajúce sa na univerzitách, aby cirkevné matriky zostali v latinčine.

## Dôsledky Slovenského národného prosbopisu
Na generálnom konvente cirkvi s ostrou kritikou Slovenského prestolného prosbopisu vystúpil Ľudovít Košut, vďaka čomu bol aj dokument odsúdený. Bolo iba pár aristokratov, ktorí obraňovali požiadavky slovenského národa. Patril k nim aj gróf Juraj Majlát. Dôsledky prosbopisu mali za výsledok odvolanie Ľudovíta Štúra z funkcie námestníka. Nepriamo urýchlili potrebu kodifikácie slovenského jazyka, ktorý bol kodifikovaný v roku 1843.

## Referencie

## Ďalšia literatúra
* 
*  

Kategória:Dejiny Slovenska
Majstrovstvá Európy vo futbale hráčov do 21 rokov

**Majstrovstvá Európy vo futbale hráčov do 21 rokov** je futbalový turnaj národných futbalových reprezentácií krajín združených pod organizáciou UEFA, organizovaný je každé 2 roky. Na turnaji môžu nastúpiť hráči, ktorí mali na začiatku kvalifikácie na tento turnaj (k 1. januáru) 21 a menej rokov.

Turnaj sa hrá od roku 1972, pričom v rokoch 1967 až 1970 bol usporadúvaný jeho predchodca *Challenge Cup* pre hráčov do 23 rokov. Tento vekový limit platil do roku 1978 aj pre Majstrovstvá Európy, pred tým ako bol znížený na existujúcich 21 rokov. V prípade, že šampionát prebieha rok pred letnými olympijskými hrami, slúži aj ako európska kvalifikácia pre olympijský futbalový turnaj, kde štartujú národné mužstvá hráčov do 23 rokov s maximálne 3 futbalistami presahujúcimi tento vek v každom tíme.

## Turnajový formát
Záverečného turnaja sa v minulosti zúčastňovalo len 8 tímov. Reprezentácia hosťujúcej krajiny mala miesto na šampionáte zaručené prvýkrát na ME 2007. Do kvalifikácie sa mohli zapojiť všetky členské tímy UEFA. Tie boli následne zaradené do kvalifikačných skupín podľa počtu účastníkov. Víťazi skupín a niektoré najlepšie tímy z druhých miest (celkom 14 tímov) postupovali do dvojzápasového play-off (baráže), z ktorého vzišlo zostávajúcich 7 účastníkov záverečného turnaja. 8 kvalifikovaných tímov na šampionáte (vrátane hostiteľskej krajiny) bolo rozdelených do dvoch základných skupín, z ktorých postupovali dva tímy do semifinále.

Od roku 2017 sa počet účastníkov rozšíril z ôsmich na dvanásť a od roku 2021 hráva na finálovom turnaji 16 mužstiev. V kvalifikácii si miesto na šampionáte zaručí 9 víťazov svojich kvalifikačných skupín, 1 až 3 tímy z druhých miest a víťazné tímy z baráže (kam postúpia ostatné reprezentácie z druhých miest), ktorí doplnia na turnaji reprezentáciu hostiteľskej krajiny (krajín).

## Prehľad vítazov
### Challenge Cup
Tento turnaj bol hraný na princípe majstrovstiev v boxe. Držiteľ titulu bol postupne konfrontovaný s náhodne vyberanými súpermi. Zápasy sa hrali, až na jednu výnimku, na pôde držiteľa trofeje. Od roku 1970 sa používa systém, ktorý funguje na väčšine turnajov aj dnes.

### Turnaj do 23 rokov

### ME do 21 rokov

## Počet víťazstiev

## Referencie

## Pozri aj
* UEFA

## Iné projekty

## Externé odkazy
* Europe - U-23/U-21 Tournaments, RSSSF.com 

Kategória:Majstrovstvá Európy vo futbale
SKS

**SKS** môže byť skratka pre:
* samonabíjacia karabína Simonov 45
* SK Slavia Praha
* SLOVENSKÁ KONZERVATÍVNA STRANA
Bešamel

[náhľad|Talianske [lasagne s bešamelovou omáčkou]]
**Bešamel** je svetlá základová omáčka. Ide o tradičnú špecialitu predovšetkým francúzskej kuchyne. Od 17. storočia  je považovaná za jednu z „materských“ omáčok francúzskej kuchyne. Tvorí základ množstva ďalších omáčok, napr. omáčky Mornay alebo horčičnej omáčky. 

## Príprava
Príprava omáčky je veľmi rýchla a jednoduchá. Tmavú maslovú zápražku zalejeme mliekom. Rozšľaháme, prevaríme a dochutíme muškátovým kvetom a cibuľou. 

Podávať sa môže k mäsu, cestovinám alebo je možné použiť ju na prípravu ďalších omáčok, napr. s hubami alebo bielym vínom.

## Dejiny
*Balsamell* alebo *besciamella* je taliansky ekvivalent francúzskeho béchamelu: veľmi jednoduchá biela omáčka z múky, masla a mlieka. Omáčka bola pôvodne z renesančného Toskánska a bola známa ako *Salsa Colla* alebo *Colletta* (*lepkavá omáčka*) kvôli lepkavej konzistencii omáčky a do Francúzska ju v roku 1533 priviezli šéfkuchári Kataríny Medicejskej. Premenovaná bola omnoho neskôr v slávnej francúzskej kuchárskej knihe *Le Cuisinier François* z roku 1651 napísanej Françoisom Pierrom La Varennom. Bola pomenovaná na počesť markíza Louisa de Béchameila, finančníka a správcu Bretane, ktorý je niekedy nesprávne označovaný za autora receptu.

Omáčka bola pôvodne teľacím velouté s velkým množstvom smotany.

Recept vydaný v roku 1749 uvádzal modernú a tradičnú verziu bešamelu. Podľa tradičného receptu sa na panvici rozpustilo maslo, na ktorom sa opražila na jemno nakrájaná šalotka, koreňová zelenina, zelená cibuľka a petržlenová vňať; potom sa pridala smotana, soľ, na hrubo pomleté čierne korenie a muškátový oriešok. Omáčka sa povarila, potom sa precedila a pred podávaním sa do nej pridal kúsok masla. Podľa modernej verzie sa povarená omáčka neprelisovala a pred podávaním sa pridala čerstvá petržlenová vňať.

Za smerodajný je však dnes považován recept Louisa Saulniera z roku 1914 uverejnený v knihe *Le Répertoire de la Cuisine*.

## Referencie


## Iné projekty

## Externé odkazy
* Recept na bešamelovú omáčku  (po česky)

## Zdroj
* 

Kategória:Francúzska kuchyňa
Kategória:Omáčky
Launceston

**Launceston** je severotasmánsky prístav na začiatku ústia rieky Tamar a druhé najväčšie mesto Tasmánie. Leží 198 km od Hobartu. Založil ho v roku 1806 plukovník William Paterson a pôvodne sa volalo Patersonia. Bolo premenované podľa rodného mesta kráľovského guvernéra v anglickom grófstve Cornwall. Ide o tretie najstaršie mesto Austrálie.

## Zaujímavosti
* Historický komplex *Penny Royal World* (komplex pamätných veterných mlynov)

## Osobnosti mesta
* David Macpherson (* 1967), tenista
* Simon Baker (* 1969), herec

## Partnerské mestá
*  Ikeda, Japonsko, 1965
*  Napa, Kalifornia, USA, 1988
*  Tchaj-jüan, Čína, 1995

## Referencie

## Iné projekty

## Zdroj
* 

Kategória:Mestá v Austrálii
Kategória:Mestá v Tasmánii
Jaffské koláče

náhľad|Jaffský koláč v reze
náhľad|Balenie jaffských koláčov
**Jaffské koláče** (angl. *Jaffa Cakes*), skrátene **Jaffa**, sú polomáčané piškóty veľkosti sušienky, ktoré začala vyrábať spoločnosť McVitie and Price v Edinburghu v roku 1927 a pomenovala ich podľa pomarančov Jaffa. Najbežnejšia forma jaffských koláčov je kruhová, s priemerom 2,8 palca (54 mm) a má tri vrstvy: základňu z janského piškótového cesta, vrstvu ovocného džemu alebo želé a čokoládovú polevu. Jaffské koláče sú tiež k dispozícii ako tyčinky alebo v malých baleniach a vo väčších i menších rozmeroch.

Od roku 1976 ich vyrába aj továreň v poľskom meste Płońsk pod názvom **Delicje Szampańskie**. Sám výrobca ale uvádza rok 1974 ako dátum uvedenia produktu na trh, t. j. rok začatia výstavby továrne v Płońsku.

## Referencie

## Externé odkazy
* Recept na domáce jaffské koláče 

Kategória:Sladkosti
Kategória:Britská kuchyňa
Dávid Hartl

**Dávid Hartl** (* 2. október 1993, Bratislava) je slovenský herec.

Vyštudoval konzervatórium v Bratislave. Účinkuje v Divadle Nová scéna v Bratislave, v Divadle P. O. Hviezdoslava, v Divadle Ludus a v Divadle GUnaGU. Tiež hrá na *[[Letné shakespearovské slávnosti|Letných Shakespearovských slávnostiach]]*, kde má v divadelnej hre *[[Rómeo a Júlia]]* rolu Rómea. Zúčastnil sa tiež piatej série súťaže *[[Tvoja tvár znie povedome]]*, kde obsadil prvé miesto. V roku 2020 bol nominovaný na cenu Slnko v sieti za svoj výkon vo filme *[[Ostrým nožom]]*. Účinkoval v niekoľkých filmoch a televíznych seriáloch.

V roku 2020 sa zasnúbil so svojou priateľkou tanečníčkou Martinou Chválovou. Má jednu dcéru, ktorá sa narodila v lete 2025. 

## Filmografia
### Filmy
* 2009: *Nedodržaný sľub*
* 2015: *V Adamovom rúchu*
* 2016: *Staré dobré časy*
* 2017: *[[Únos (film z roku 2017)|Únos]]*
* 2017: *[[Trhlina (film)|Trhlina]]*
* 2017: *Ostrým nožom*
* 2019: *Čerešne* (študentský film)
* 2019: *Malá ríša*
* 2020: *Návrat* (študentský film)
* 2021: *Kryštof*
* 2022: *[[Jozef Mak (film)|Jozef Mak]]*
* 2023: *[[A máme, čo sme chceli]]*
* 2024: *Čarovné jablko*

### TV seriály
* 2009: *[[Odsúdené]]*
* 2012: *[[Pod povrchom (seriál)|Pod povrchom]]*
* 2013: *Pravdivé príbehy s Katkou Brychtovou*
* 2016: *[[Skutočné príbehy]]*
* 2018: *[[Vlci]]*
* 2018: *[[Som mama (seriál)|Som mama]]*
* 2019: *Kavej: Z východu na západ*
* 2020 – 2022: *[[Oteckovia]]*
* 2021: *[[Susedia (seriál)|Susedia]]*
* 2022: *[[Výnimočná Nikol]]* (2. epizóda 1. série)

## Divadelné záznamy
* 2014: *Tri prasiatka*
* 2014: *Princ a Večernica*
* 2015: *Mata Hari*

## Koncert
* 2020: *S láskou sa to dá...* (mod.)

## Hosť
* 2014: *[[Neskoro večer]]*
* 2016: *[[Zlaté časy (televízna relácia)|Zlaté časy]]*
* 2019: *[[Tvoja tvár znie povedome]]*

## Referencie

## Iné projekty

Kategória:Slovenskí televízni herci
Kategória:Slovenskí divadelní herci
Kategória:Slovenskí filmoví herci
Kategória:Absolventi Konzervatória v Bratislave
Kategória:Osobnosti z Bratislavy
RPK

**RPK** (, doslova *Ľahký guľomet Kalašnikova*) je ľahký (tzv. „ručný“) guľomet sovietskej výroby. V podstate je to variant útočnej pušky AKM vybavenej dlhšou a ťažšou hlavňou a dvojnožkou. Pretože nemá vymeniteľnú hlaveň a má menšiu kapacitu zásobníka, nie je určený na streľbu dlhými dávkami. Podobne ako britský ľahký guľomet LSW, aj RPK zaisťuje palebnú podporu pešiemu družstvu pri streľbe na vzdialenosti väčšej, než bežná útočná puška. Obyčajne sa používa segmentový schránkový zásobník na 40 nábojov, podobný ako u AK-47, ale môže byť použitý aj bubnový zásobník s kapacitou 75 nábojov. Vzhľadom k dĺžke segmentového zásobníka sa s ním zle strieľa z polohy ležmo.

RPK bol zavedený do výzbroje v polovici šesťdesiatych rokov 20. storočia, kedy nahradzoval predošlý ručný guľomet RPD. Bol a je široko používaný v krajinách bývalého Sovietskeho zväzu, jeho spojencov a u partizánskych skupín celého sveta.

Od polovice sedemdesiatych rokov je používaná modifikácia **RPK-74**, čo je variant útočnej pušky AK-74, používajúci strelivo 5,45 × 39 mm.

## Varianty
* **RPK** verzia s pevnou pažbou
* **RPKN** verzie RPK s lištou na ľavej strane zbrane pre nočné zameriavače
* **RPKS** verzie so sklopnou ramenný opierkou
* **RPKSN** verzie RPKS s lištou na ľavej strane zbrane pre nočné zameriavače
* **RPK-22** verzia RPK pre náboj 22. LR, tento guľomet používali vo výcviku užívatelia RPK
* **RPK-74** verzia s pevnou pažbou
* **RPK-74N** verzie RPK-74 s lištou na ľavej strane zbrane pre nočné zameriavače
* **RPKS-74** verzie so sklopnou ramenný opierkou
* **RPKS-74N** verzie RPKS-74 s lištou na ľavej strane zbrane pre nočné zameriavače
* **RPK-74m** verzia ktorá sa vyrába od 90. rokov, kombinuje RPK-74, RPKS-74 a RPK-74N, pažba, zásobník, predpažbia a pištoľová pažbička sú z nárazuvzdorného čierneho plastu 

## Zdroj
* 

## Iné projekty

Kategória:Varianty pušky AK-47
Kategória:Guľomety
Johanna Nordbladová

**Johanna Nordbladová** (; *1975, Pori) je fínska dizajnérka a plavkyňa.

## Životopis
Johanna Nordbladová je dizajnérka. Od roku 1994 žije v Helsinkách. Otužovaniu sa začala venovať po nehode na bicykli, ktorú mala v roku 2010. Po nehode predala svoju agentúru a viac než rok a pol sa sústredila na rehabilitáciu. Trvalo ďalší rok kým mohla kráčať bez palice, ale stále cítila obrovskú bolesť. Lekár jej odporučil terapiu studenou vodou. 

V roku 2016 o nej vznikol film *Johanna*.

## Plávanie
V roku 2000 začala s free divingom. 

V roku 2004 na Cypre prekonala svetový rekord žien v preplávaním horizontálnej vzdialenosti 158 metrov.  19. marca 2021 prekonala svetový rekord v potápaní pod ľadom bez plutiev. V dvojstupňovej vode iba v plavkách preplávala za dve minúty 42 sekúnd 103 metrov. V roku 2015 sa stala prvou ženou, ktorá pod ľadom preplávala 50 metrov. Trvalo jej to 55 sekúnd.

## Referencie

Kategória:Fínske plavkyne
Kategória:Fínski dizajnéri
Kategória:Osobnosti z Pori
Kategória:Narodenia v 1975
Mária Schumerová

**Mária Schumerová** (* 18. máj 1995, Michalovce) je slovenská herečka.

Po absolvovaní Gymnázia Pavla Horova v Michalovciach absolvovala VŠMU v Bratislave. Ako hosť účinkuje v SND, v Divadle Astorka a taktiež v Divadle Pavla Országha Hviezdoslava. Na Letných shakespearovských slávnostiach v hre *Romeo a Júlia* stvárňuje postavu Júlie. Jej filmový debut je *Sviňa*.

S hrou *Krása nevídaná* (DPOH) získala Cenu Dosky za Mimoriadny počin 2022 a taktiež hlavnú cenu Grand Prix Nová Dráma 2022.

V rokoch 2019 – 2022 stvárňovala postavu Lenky v seriáli *[[Oteckovia]]*.

Momentálne účinkuje v seriáli *[[Chatári]]* a *[[Dunaj, k vašim službám]]*.

Je súčasná partnerka slovenského herca Lukáša Latináka.

## Filmografia
### Filmy
* 2020: *[[Sviňa (film z roku 2020)|Sviňa]]* (Míša)

### TV seriály
* 2019: *[[Delukse]]* (Klárika Pokorná)
* 2019: *[[Kriminálka 5.C]]*
* 2019 – 2022: *[[Oteckovia]]* (Lenka Chalupárová)
* 2021: *[[Sestričky (seriál)|Sestričky]]*
* 2022: *[[Hranica (slovenský seriál)|Hranica]]*
* 2022: *[[Chatári]]* (Jana)
* 2023: *[[Dunaj, k vašim službám]]* (Johana „Johanka“)

## Diskografia
* Gerhart Hauptmann: Pred západom slnka (SND)
* Chanoch Levin: Pohreb alebo svadba - čo skôr? (SND)
* Božena Slančíková-Timrava a Daniel Majling: Bál (SND)
* Christopher Hampton: Popol a vášeň (SND)
* Krása nevídaná (DPOH)
* Kollektivet - všetky lásky pod jednou strechou (Astorka)

## Referencie

## Externé odkazy
* 
* 
* 

Kategória:Slovenské filmové herečky
Kategória:Slovenské televízne herečky
Kategória:Slovenské divadelné herečky
Kategória:Absolventi Vysokej školy múzických umení
Kategória:Osobnosti z Michaloviec
Cesta III. triedy 2181 (Slovensko)

**Cesta III. triedy číslo 2181** (*III/2181*, staré číslo *III/065043*) je cesta III. triedy na Slovensku v okrese Turčianske Teplice. Jej celková dĺžka je 4,861 km. 

## Priebeh
Cesta začína v katastri obce Ivančiná križovatkou s cestou III/2176, križuje potok Teplica a pokračuje smerom na západ do Ivančinej. V obci sa križuje s cestou III/2182 a prechádza cez Ivančinský potok a rieku Turiec. Následne pokračuje smerom na východ, priberá cestu III/2194 smerom z Laclavej až napokon sa pri Slovenskom Pravne napája na cestu II/519.

## Stav
Podľa údajov z roku 2008 bola cesta na úseku dlhom 4,616 km (94,8 % priebehu) v nevyhovujúcom stave, zvyšok cesty bol v stave veľmi dobrom. V roku 2017 prebehlo zosilnenie povrchu vozovky na dĺžke 700 m, počínajúc od začiatku cesty smerom do Ivančinej. V roku 2019 prebehla rekonštrukcia mosta cez rieku Turiec (MO 2181/013) v katastri Ivančinej.

## Galéria

Súbor:Ivančiná.JPG|V Ivančinej pri evanjelickom kostole
Súbor:Ivančinský potok WF11.jpg|Most cez Ivančinský potok a križovatka s III/2182


## Referencie

2181
Kategória:Doprava v okrese Turčianske Teplice
Kategória:Stavby v okrese Turčianske Teplice
Tour Part-Dieu

**Tour Part-Dieu** je mrakodrap umiestnený v Lyone.

Jeho skorší názov bol *Tour du Crédit Lyonnais*. Prezývka administratívnej budovy je ceruzka. Je vysoký 165 metrov, má 45 poschodí a bol dokončený v roku 1977. Teraz je to deviata najvyššia budova vo Francúzsku. Posledných desať poschodí zaberá Radisson SAS Hotel Lyon a zvyšné poschodia sú kancelárie.

## Externé odkazy
* Tour Part-Dieu  

Kategória:Mrakodrapy vo Francúzsku
Kategória:Architektúra z 1977
Kategória:Lyon
Tour Oxygène

**Tour Oxygène** je mrakodrap umiestnený v Lyone.

*Tour Oygène* sa týči do výšky 115 metrov. Je to tretí najvyšší mrakodrap v meste. Jeho inaugurácia sa uskutočnila 2. júna 2010.

## Externé odkazy
* Tour Oxygène  

Kategória:Mrakodrapy vo Francúzsku
Kategória:Architektúra z 2010
Kategória:Lyon
SVT-40

**SVT-40** (, Samozarjadnaja vintovka Tokareva, Obrazec 1940 goda, často prezývaná "Sveta") je sovietska samonabíjacia puška. Mala byť novou štandardnou puškou Červenej armády, ale jej výroba bola prerušená nemeckou inváziou v roku 1941, čo počas druhej svetovej vojny viedlo k zmene späť na pušky Mosin-Nagant. Počas vojny však našla široké uplatnenie. Po skončení vojny Sovietsky zväz do služby prijal nové pušky, napríklad SKS a AK-47.

## História
Sovieti boli medzi prvými, kto sa pokúsili o vývoj samonabíjacej pušky. Prvá automatická puška AVS-36 sa však príliš neosvedčila, a preto sa začal hľadať jej nástupca. Stala sa ňou samonabíjacia puška *SVT-38* (Samozarjadnaja vintovka Tokareva, 1938 - samonabíjacia puška Tokareva, 1938) od konštruktéra Fedora Tokareva.

Zavedenie zbrane predchádzala súťaž konštruktérov Tokareva (SVT-38) a Simonova (zdokonalená AVS-36). Pušky sa počas súťaže zdali rovnocenné, víťazstvu Tokareva napomohla jeho osobná známosť so Stalinom (Simonova Stalin nepoznal).

## Varianty
* **SVT-38** – prvá verzia 
* **SVT-40** – robustnejšia verzia SVT-38, najpočetnejšia 
* **[[odstreľovacia puška]] SVT-40** – SVT-40 s puškohľadom PU (štvornásobné priblíženie) 
* **AVT-40** – (*Avtomatičeskaja vintovka Tokareva, 1940* – automatická puška Tokareva, 1940) Automatická puška na základe SVT-40. Mohla strieľať ako jednotlivými ranami, tak dávkou. Výroba sa začala v máji 1942 a prebiehala iba v obmedzenom rozsahu. 
* **SKT-40** – (*Samozarjadnij karabin Tokareva, 1940* – samonabíjací karabina Tokarevova, 1940) Samonabíjacia karabína (skrátená verzia SVT-40). Zbraní typu AVT-40 a SKT-40 nebolo vyrobených veľa, pretože sa neosvedčili.

## Iné projekty

## Zdroj
* 

Kategória:Poloautomatické pušky
AVS-36

**AVS-36** (*Avtomatičeskaja Vintovka Simonova model 1936*) bola sovietska samočinná puška, ktorá sa užívala v prvých rokoch druhej svetovej vojny. 

## História
vlevo|náhled|300px|AVS-36 so zásobníkom
Jej konštruktér Sergej Simonov začal tejto samočinné puške pracovať v roku 1930. Prvý prototyp bol skúšaný v roku 1931, počas ďalšej doby došlo k jeho vylepšenie. V roku 1936 sa konala súťaž, v ktorej vyhrala Simonovova puška a bola prijatá do výzbroje Červenej armády pod označením AVS-36. Táto puška nemala úplne nahradiť vo výzbroji opakovačku Mosin-Nagant, ale prispieť k zväčšeniu hustoty paľby pechotných jednotiek.

Výroba prebiehajúce v zbrojovke v Iževsku dala do roku 1940 celkovo 65 000 kusov. Zbraň bola použitá už vo vojne s Fínskom na prelome rokov 1939/1940 a v počiatočnej fáze druhej svetovej vojny.

Puška mala nedostatočnú presnosť a trpela poruchovosťou. Životnosť ich súčiastok bola veľmi malá, jej mechanizmus bol príliš zložitý, zbraň musela byť udržiavaná v úplnej čistote, pretože akákoľvek špina vnútri spôsobila problémy. Preto bola vypísaná ďalšia súťaž, v ktorej vyhrala puška Tokareva SVT-38, ktorá však musela byť tiež zmodernizovaná a nahradená už široko používaným typom SVT-40. 

## Referencie

## Iné projekty

## Zdroj
* 

Kategória:Poloautomatické pušky
Matea Tadićová

náhľad
**Matea Tadićová** () (* 25. október 1999, Záhreb, Chorvátsko) je chorvátska basketbalistka hrajúca na pozícii rozohrávačky. V súčasnosti pôsobí v slovenskej extralige v tíme Piešťanské Čajky a v chorvátskej reprezentácii.

## Športová kariéra
Tadićová začala so svojou basketbalovou kariérou v tíme ŽKK Medveščak Zagreb. V sezóne 2018/19 patrila k najlepším hráčkam Medveščaku s priemerom 13,5 bodu, 6,6 asistencií a 26 odohraných minút na zápas. 

### Piešťanské Čajky
náhľad|Piešťanské Čajky v sezóne 2019/20, Tadićová stojí tretia sprava
V roku 2019 prestúpila do slovenského klubu Piešťanské Čajky, kde v sezóne 2019/20 odohrala 38 zo 44 možných zápasov zväčša ako rozohrávačka druhej päťky s priemerom 6,5 bodu na zápas. S klubom skončila na druhom mieste v Slovenskom pohári aj v extralige. V sezóne 2020/21 ostala pôsobiť v tíme Čajok a od začiatku sezóny sa prepracovala do základnej zostavy tímu s priemerom 13,5 bodu, 5,4 asistencie a 3,0 doskoku na zápas po štvrťfinálovej fáze play-off extraligy. V sezóne nakoniec získala druhé miesto v Slovenskom pohári aj v extralige, keď Čajky prehrali vo finále s MBK Ružomberok 2:3 na zápasy. 

Sezónu v extralige zakončila so štatistikami 14,33 bodu, 3,45 doskoku a 5,33 asistencie na zápas. Tadićová sa stala najlepšie bodujúcou hráčkou Piešťan v ročníku (390 b), získala ocenenia *Rozohrávačka roka* a *Bosman hráčka roka* aj miesto v 1. All-star tíme extraligy.

## Osobný život
Od roku 2018 študuje marketing na *DOBA Business School* v Maribore.

## Referencie

Kategória:Osobnosti zo Záhrebu
Kategória:Chorvátske basketbalistky
Eduard Bublinec

Prof. Ing. **Eduard Bublinec**, CSc. (* 1. február 1937, Komárno) je slovenský ekológ, pedológ, lesník a pedagóg, ktorý sa špecializuje na výskum biogeochemických cyklov najmä v bukových a smrekových ekosystémoch. Prispel nimi k nevyhnutnej kompletizácii poznania ekologických zákonitostí kolobehu bioprvkov vo vývoji a raste lesa. 

Je držiteľom ocenenia Fides et ratio udeľovaného Konferenciou biskupov Slovenska na základe návrhu jej Rady pre vedu, vzdelanie a kultúru.  

Aj vo vyššom veku je stále publikačne činný. Aktívne pôsobí ako pedagóg a prednášajúci na Katedre biológie a ekológie Pedagogickej fakulty Katolíckej univerzity v Ružomberku, kde mu bol v lete roku 2020 udelený titul emeritného profesora.

## Profesionálna kariéra
Jeho vedecká činnosť začala už počas štúdia na Vysokej škole lesníckej a drevárskej vo Zvolene.
Od roku 1965 pracoval vo Výskumnom ústave lesného hospodárstva vo Zvolene. V roku 1984 prešiel do Ústavu ekológie lesa pri Slovenskej akadémii vied (SAV), kde bol následne v rokoch 1990 – 2000 jeho riaditeľom. Súčasne pôsobil ako pedagóg na Technickej univerzite vo Zvolene. V roku 1992 sa habilitoval na docenta a v roku 1994 bol menovaný za profesora. V rokoch 1994 - 2004 viedol Katedru prírodného prostredia Technickej univerzity vo Zvolene. Od roku 2004 pracuje na Pedagogickej fakulte Katolíckej univerzity v Ružomberku. 

Popri riešení mnohých domácich i zahraničných výskumných programov je členom viacerých vedeckých rád a vedeckých spoločnosti. Z mnohých ocenení treba spomenúť Zlatu plaketu SAV za zásluhy v biologicko-ekologických vedách a Fándlyho medailu. 

## Významné publikácie

* *Intoxikácia pôdy v oblasti magnezitových závodov, jej meliorácia a vplyv na výživu rastlín (1971)*
* *Podzolový pôdotvorný proces pod borovicovými porastmi Záhoria (1974)*
* *Ekologické princípy tvorby a ochrany zelene (1991, v spoluautorstve)*
* *Odber živín ťažbou zo smrekových ekosystémov (1993)*
* *Koncentrácia, akumulácia a kolobeh prvkov v bukovom a smrekovom ekosystéme (1994,v angličtine)*
* *Škodcovia dubov a ich prirodzení nepriatelia (1999, v nemčine, v spoluautorstve)*
* *Slovenské pralesy – diverzita a ochrana (2001, v slovenčine a angličtine)* obe ocenené prémiou Literárneho fondu
* *Minulosť, súčasnosť a budúcnosť lesných pôd Slovenska (2000)*
* *Lesné pôdy a ich funkcie (2002, spoluautor)*
* editor a spoluautor monografie *Buk a bukové ekosystémy Slovenska (2011)*

## Rodinný život
Je otcom viacerých detí, starým otcom viacerých vnúčat. Jeho synom je  Mons. Marián Bublinec, ktorý v čase sedesvakancie po smrti biskupa Baláža dočasne spravoval ako diecézny administrátor Banskobystrickú diecézu. V súčasnosti býva v obci Gáň, v okrese Galanta.  

## Referencie

## Externé odkazy
* Článok o Prof. Bublincovi v Lesníckom časopise (Forestry Journal) z príležitosti životného jubilea  

Kategória:Osobnosti z Komárna
Kategória:Slovenskí pedológovia
Kategória:Slovenskí ekológovia
Kategória:Slovenskí lesníci
Kategória:Slovenskí vysokoškolskí pedagógovia
Kategória:Vyučujúci na Pedagogickej fakulte Katolíckej univerzity v Ružomberku
Michelle Monaghanová

**Michelle Lynn Monaghanová** (neprechýlene Michelle Lynn Monaghan; * 23. marec 1976, Winthrop, Iowa, Spojené štáty) je americká herečka. Je známa z filmov *Mission: Impossible III* (2006), *Mission: Impossible - Ghost Protocol* (2011), *Mission: Impossible - Fallout* (2018). Za svoj herecký výkon vo filme *Tucker* (2009) získala cenu Filmových kritikov v San Diegu.

## Detstvo a mladosť
Monaghanová sa narodila do rodiny robotníka v továrni. Má dvoch starších bratov. Bola vychovaná ako katolíčka a má nemecký a írsky pôvod.

Strednú školu absolvovala v roku 1994, v East Buchanan. Po skončení štúdia sa presťahovala do Chicaga, kde študovala žurnalistiku na Columbia Collage. Počas štúdia sa venovala krátky čas modelingu. Niekoľko krát navštívila Miláno, Tokio, Singapur či Hongkong. V roku 1999 odišla do New Yorku študovať herectvo. 

## Kariéra
V roku 2000 stvárnila jednu z vedľajších úloh v televíznom seriáli *Mladí Američania*. Účinkovala tiež v jednej epizóde televízneho seriálu *Zákon a poriadok: Útvar pre zvláštne obete*. V rovnakom roku debutovala vo filme *Parfém*. O rok neskôr účinkovala vo filme Neverná, po boku Diane Lane a Richarda Gereho. 

V roku 2005 sa dostala vo širšieho podvedomia verejnosti filmom *Kiss Kiss Bang Bang*. V rovnakom roku sa objavila po boku Keanua Reeves vo filme *Constantine* a po boku Charlize Theron vo filme *Jej prípad*. O rok neskôr bola obsadená do filmu *Mission: Impossible III*. 

V roku 2008 hrala po boku Shia LaBeoufa vo filme ''Oko dravca''. V rovnakom roku hrala aj vo filme *Žena za volantom*. Jej herecký výkon bol ocenení cenou Filmových kritikov v San Diegu. Po boku Jakea Gyllenhaala si zahrala vo filme *Zdrojový kód*, z roku 2011. V roku 2014 hrala v prvej sérii televízneho seriálu *Temný prípad*. Za svoj herecký výkon získala nomináciu na Zlatý glóbus. V rovnakom roku si zahrala vo filme *Čo s láskou?* po boku Jamesa Marsdena. 

V roku 2016 stvárnila manželku Marka Wahlberga vo filme *Deň patriotov*. V rovnakom roku sa pripojila k hereckému obsadeniu filmu *Sidney Sall*. 

V roku 2020 stvárnila hlavnú postavu v televíznom seriáli Mesiáš, ktorý vysiela spoločnosť Netflix. 

## Súkromný život
Monoghanová je vydatá za austrálskeho grafika Petra Whitea, od roku 2005. Spolu majú dve deti. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Modelky USA
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti z Iowy
Oliver Oswald

**Oliver Oswald** (* 5. október 2000) je slovenský herec a rozhlasový moderátor. 13. apríla 2019 sa zúčastnil na odovzdávaní cien *Anketa OTO* 2018. V rokoch 2018 – 2022 stvárňoval postavu *Lukáša Bielika* v seriáli Oteckovia. V súčasnosti účinkuje v rannej show Sketch Bros v rádiu Europa 2.

## Filmografia
### Filmy
* 2016: Učiteľka
* 2017: Přání k mání
* 2020: Show
* 2022: Indián

### TV seriály
* 2011: Zita na krku
* 2012: Rodinné prípady
* 2012: Horúca krv
* 2012: Búrlivé víno
* 2014: Superhrdinovia
* 2015: Ordinácia v ružovej záhrade
* 2018 – 2022: Oteckovia (*Lukáš „Luky“ Bielik*)

## Hosť
* 2010: Mediálni špióni
* 17. február 2022: Citronáda (televízna relácia)
* 8. október 2022: Neskoro večer

## Referencie

## Externé odkazy
* 
* 

Kategória:Detskí herci
Kategória:Slovenskí filmoví herci
Kategória:Slovenskí televízni herci
Peniaze (rozlišovacia stránka)

**Peniaze** môžu byť:
* všeobecne akceptovaný výmenný prostriedok a zúčtovacia jednotka, pozri peniaze
* pieseň skupiny AC+, pozri Peniaze (AC+)
* pieseň rapera Vladisa, pozri Peniaze (Vladis)
* pieseň skupiny Dezinformácia, pozri Peniaze (Dezinformácia)
Zuzana Kraváriková

**Zuzana Kraváriková** (* 1. január 2001) je slovenská herečka. Študovala na Cirkevnom konzervatóriu v Bratislave. V roku 2019 účinkovala v relácii Tvoja tvár znie povedome. V rokoch 2018 – 2022 stvárňovala postavu *Doroty „Dorky“ Šípkovej* v seriáli Oteckovia.

## Filmografia
### Filmy
* 2022: Indián

### Seriály
* 20182022: Oteckovia (*Dorota „Dorka“ Šípková*)
* 2019: Tvoja tvár znie povedome

## Hosť
* 2019: Neskoro večer

## Referencie

## Externé odkazy
* 
* 

Kategória:Detskí herci
Kategória:Slovenské filmové herečky
Kategória:Slovenské televízne herečky
Mikulášska rezolúcia

**Mikulášska rezolúcia**, tiež známa ako **Mikulášsky manifest** alebo **Liptovská rezolúcia**, bol dokument prijatý 1. mája 1918 na zhromaždení robotníkov v Liptovskom Mikuláši.

Rezolúcia bola prijatá v závere prvej svetovej vojny v Liptovskom Mikuláši za účasti približne 3000 ľudí. Rezolúcia obsahovala šesť bodov, resp. požiadaviek, keďže okrem iného robotníkom a obyvateľom začalo prekážať to, ako vláda zneužívala vojnu na to, aby mohla riadiť štát protidemokraticky.

1. mája 1918 sa pred budovou Čierneho orla a na jeho dvore stretli robotníci a obyvatelia Liptovského Mikuláša. Organizátormi zhromaždenia boli mikulášski sociálni demokrati. Ich vtedajší hlavný predstaviteľ Emanuel Lehocký sa zhromaždenia nemohol zúčastniť, preto účastníci požiadali o prejav Vavra Šrobára, ktorého poznali hlavne z jeho osvetovej činnosti medzi robotníkmi. Redaktormi boli Karol Huška a Ing. Ján Burjan. Šrobár odôvodnil, čo by sa verejným prečítaním a prijatím rezolúcie malo dosiahnuť. Zároveň upozorňoval, že celá akcia musí prebehnúť v pokoji, aby neprišlo k prerušeniu zhromaždenia. Text rezolúcie na zhromaždení odsúhlasili.

V prvom bode žiadali uzavretie spravodlivého a trvalého mieru. Mier, s ktorým budú súhlasiť všetky krajiny, a ktorý zabráni ďalším sporom. V druhom bode žiadali bezpodmienečné uznanie práva na samourčenie všetkých národov. V treťom bode žiadali volebné právo pre každého dospelého občana a zdôraznili potrebu anonymity volieb a zákazu podplácania a zastrašovania voličov. V štvrtom bode žiadali úplnú slobodu tlače a slova. Protestovali proti tomu, aby verejná mienka občanov bola ovplyvňovaná cenzúrou. V piatom bode žiadali aby sa vláda postarala o to, aby svetovú vojnu nepovažovali niektorí ľudia za obchod na úkor nemajetných tried. V šiestom bode žiadali aby bola zákonom zaistená pracovná doba.

Rezolúcia sa uchytila, pretože okrem pracovných a občianskych práv tiež žiadali *"bezpodmienečné uznanie práva na sebaurčenie všetkých národov nielen za hranicami našej monarchie, ale i národov Rakúsko-Uhorska, teda aj uhorskej vetvy československého kmeňa."*

Rezolúcia sa čoskoro dostala do širokého povedomia. Prostredníctvom českej tlače sa rezolúcia dostala do časopisov. V jej dôsledku sa vedenie Slovenskej národnej strany rozhodlo zvolať do Turčianskeho Sv. Martina poradu. Návrh odsúhlasili aj zástupcovia Slovenskej ľudovej strany na čele s Andrejom Hlinkom.

## Literatúra
* KOVÁČ, Dušan: *Kronika Slovenska 2 Slovensko v dvadsiatom storočí.* Bratislava : Fortuna Print&Adut, 1999, s. 84
* PEKNÍK, Miroslav a kolektív: *Dr. Vavro Šrobár, politik, publicista a národnoosvetový pracovník.* Bratislava :VEDA, 2012 s. 266

Kategória:Dokumenty
Beliansky potok (prírodná pamiatka)

**Beliansky potok** je prírodná pamiatka v správe štátnej ochrany prírody PIENAP.

Nachádza sa v katastrálnom území mesta Spišská Belá v okrese Kežmarok v Prešovskom kraji. Územie bolo vyhlásené v roku 2012 na rozlohe 2,5201 ha. Ochranné pásmo nebolo určené. Na území pamiatky platí 4. stupeň ochrany. 

Predmetom ochrany je: *Druh európskeho významu: [[mihuľa potočná]] (Lampetra planeri).*

## Referencie

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Prírodné pamiatky v Prešovskom kraji
Kategória:Chránené územia v okrese Kežmarok
Kategória:Spišská Belá
Sand Quarry Hollow

**Sand Quarry Hollow** je údolie, ktoré sa nachádza v okrese Hickman County (Tennessee) vo Spojených štátoch amerických.

Názov je odvodený od nálezísk piesku, ktorý tu bol ťažený a prevážaný do neďalekých vysokých pecí.

## Referencie

## Zdroj

Kategória:Geografia Tennessee
Justin Welby

**Justin Portal Welby** (6. január 1956, Londýn) je anglický anglikánsky biskup a od roku 2013 do roku 2025 bol arcibiskupom canterburským, primasom celého Anglicka.

## Život
Študoval na Eton College a následne v roku 1978 získal titul bakalára v odbore dejín a práva na Trinity College v Cambridge. Jedenásť rokov pracoval v ropnom priemysle. Neskôr sa túto prácu rozhodol zanechať a nastúpiť na dráhu kňaza.

## Rodina
Od roku 1979 je ženatý s manželkou Caroline a spolu majú šesť detí. Najmladšia dcéra Johanna však zomrela už v siedmich mesiacoch pri autonehode.

## Zdroje

Kategória:Absolventi University of Cambridge
Kategória:Anglikánski kňazi
Kategória:Arcibiskupi z Canterbury
Kategória:Osobnosti z Londýna
Poloacetál

vpravo|náhľad|150x150bod|Vzorec poloacetálu
vpravo|náhľad|150x150bod|Poloketál
**Poloacetál** alebo **poloketál**, občas i **hemiacetál** alebo **hemiketál**, je organická zlúčenina, ktorá vzniká adíciou alkoholu na aldehyd alebo ketón (karbonylové zlúčeniny). Prvá časť názvu, *polo-* alebo *hemi-* (z gréčtiny), poukazuje na to, že na karbonylovú skupinu bol naadovaný len jeden alkohol, narozdiel od acetálov a ketálov, ktoré vznikajú adíciou dvoch alkoxy skupín.

## Vzorce a vznik
náhľad|Hore: 1-etoxybután-1-ol, poloacetál. Dole: 1,1-dietoxybután, acetál
Všeobecný vzorec poloacetálu je R1R2C(OH)OR, kde R1 alebo R2 je často vodík a R (viazaný na kyslík) nie je vodík. Definícia poloacetálu podľa IUPAC uvádza, že R1 alebo R2 môže ale nemusí byť vodík, u poloketálu nemôže byť vodík ani jednou z týchto skupín. Poloketály sú vlastne špeciálnym prípadom poloacetálov, kde ani jeden uhľovodíkový zvyšok R nie je vodík, čo z nich robí podskupinu poloacetálov.

### Cyklické poloacetály a poloketály

Poloacetály a poloketály sú zvyčajne nestabilné zlúčeniny. V niektorých prípadoch však môžu tvoriť stabilné cyklické poloacetály a poloketály, nazývané laktoly, a to hlavne v prípadoch, ak sú cykly päť- alebo šesťčlenné. V takom prípade reaguje intramolekulárna -OH skupina s karbonylovou skupinou. Glukóza a mnoho iných aldóz existuje ako ckylické poloacetály, zatiaľ čo fruktóza a podobné ketózy existujú ako cyklické poloketály.

## Syntéza
Poloacetály je možné pripraviť niekoľkými spôsobmi:

* Nukleofilnou adíciou alkoholu na karbonylovú skupinu aldehydu
* Nukleofilnou adíciou alkoholu na rezonančne stabilizovaný poloacetálový katión
* Parciálnou hydrolýzou acetálu

## Reakcie
Poloacetály a poloketály sa dajú považovať za medziprodukty v reakciách alkoholov a aldehydov alebo ketónov, kde konečným produktom je acetál alebo ketál:

: R2C=O + 2 R'OH ⇌ R2C(OH)(OR') + R'OH ⇌ R2C(OR')2 + H2O

Poloacetál môže reagovať s alkoholom v kyslom prostredí za tvorby acetálu a môže disociovať na aldehyd a alkohol.

: poloacetál + alkohol (nadbytok) + kyselina (katalyzátor) ↔ acetál + voda

Aldehyd rozpustený vo vode existuje v rovnováhe s malou koncentráciou jeho hydrátu, R-CH(OH)2. Podobne sa pri nadbytku alkoholu v roztoku nachádzajú aldehyd, jeho poloacetál a acetál.

Poloacetál vzniká nukleofilným atakom hydroxylovej skupiny alkoholu na uhlík C=O väzby. Acetály vznikajú substitučnými reakciami katalyzovanými kyselinou. Prítomnosť kyseliny zlepšuje schopnosť hydroxylovej skupiny odstúpiť a umožňuje jej náhradu alkoxylovou skupinou (-OR). Premena poloacetálu na acetál je S<sub>N</sub>1 reakcia.

Z ketónov vznikajú poloketály a ketály. Ich tvorba je pomalšia, než tvorba poloacetálov acetálov. Na zvýšenie výťažku ketálov alebo acetálov je možné odstraňovať vodu počas reakcie, na základe Le Châtelierovho princípu. 

## Referencie

## Zdroj

Kategória:Funkčné skupiny
Kategória:Poloacetály
Eugen Magda

**Eugen Magda** (* 19. november 1939, Hraň† 17. marec 2021, Košice) bol slovenský športový novinár, publicista a spisovateľ.

## Štúdium
Po skončení Jedenásťročnej strednej školy v Trebišove absolvoval štúdium na Filozofickej fakulte Univerzity Komenského v Bratislave, odbor archívnictvo.

## Redaktorská činnosť

* Denník Šport, Bratislava - redaktor, 19621969
* Večerník, Bratislava - redaktor, 19691983
* Tip týždenník pre futbal a hokej, Bratislava - vedúci futbalového oddelenia, zástupca šéfredaktora, 19831992
* Denník Slovenský východ, Košice - vedúci oddelenia, 19931996
* Denník Lúč, Košice - vedúci oddelenia, 19961999
* Regionálny Košický denník - vedúci oddelenia, 1999

## Dielo (výber)

* Storočnica košického futbalu (2002)
* Oprášené legendy (2002)
* Základný kameň slovenského futbalu (2009)
* Futbaloví župani (2014)
* Krížom-krážom za európskym futbalom (2016)

## Ocenenia (výber)

* Cena fair play MUDr. Ivana Chodáka, Dolný Kubín, 1998
*Čestný člen Slovenského Futbalového Zväzu, Košice, 2006
* Zlatá medaila Slovenského Futbalového Zväzu, Košice, 2009
* Cena primátora Košíc, 2010
* Cena predsedu Košického samosprávneho kraja, 2010
* Športová osobnosť Košíc v kategórii Legenda, 2015
* Slovenská osobnosť v oblasti žurnalistiky - Oxford Encyclopedia, 2014

## Zaujímavosti

* Bol členom Slovenského syndikátu novinárov.
* Šéf tlačového strediska na MS 1967 v basketbale žien v bratislavskej skupine.
* Člen tlačového strediska na ME 1981 v basketbale mužov v bratislavskej skupine.
* V rokoch 1983 – 1991 jeden z organizátorov československej futbalovej "Jedenástky roka".
* Ako jediný Slovák viedol tlačovú besedu s Pelém v roku 1994 v Košiciach.
* Vedúci tlačových stredísk na medzištátnych futbalových stretnutiach a na európskych klubových pohároch v Košiciach od roku 1993.
* Zostavovateľ a autor futbalových bulletinov na stretnutia najvyššej súťaže a všetky významné futbalové podujatia od roku 1992 v Košiciach.
* Propagátor akcii Olympijského klubu v Košiciach
* Počas kariéry navštívil športové podujatia v 26 krajinách, v 68 európskych mestách, do niektorých vycestoval aj viackrát.
* Bol na viacerých futbalových kvalifikáciách ME a MS, na ME 1988 v NSR, na predolympijskej basketbalovej kvalifikácii mužov v Sofii pred OH 1968. Najviac si cenil účasť na finále PVP Slovan Bratislava – FC Barcelona v roku 1969 v Bazileji, kde sa jediný raz dostalo československé klubové mužstvo na európsky futbalový vrchol.
*Pochovaný je na Verejnom cintoríne v Košiciach v roddinom hrobe na parcele XXI.

## Referencie

Kategória:Osobnosti z Hrane
Kategória:Slovenskí športoví novinári
Kategória:Absolventi Filozofickej fakulty Univerzity Komenského v Bratislave
Ruská ruleta

**Ruská ruleta** môže byť:
* smrteľná hazardná hra, pozri Ruská ruleta (hra)
* film USA z roku 1998, pozri Ruská ruleta (film z roku 1998)
* český komediálny seriál z roku 1994, pozri Ruská ruleta (český komediálny seriál)
Jozef Bobalik

**Jozef Bobalik** (* 4. august 1928, Lukov† 26. marec 2021, Prešov) bol slovenský politický väzeň sovietskeho režimu.

V dôsledku agitácie na východnom Slovensku sa pridal k optantom do Sovietskeho zväzu (výmena obyvateľstva medzi ČSR a ZSSR na základe dohody z 10. júla 1946).

Na ukrajinskom území z prinútenia prečítal protistalinský leták, za čo bol v 1948 zatknutý a následne odsúdený na prácu v lágroch.

Prešiel viacerými lokalitami GULAG-u. Skúsenosti z Kolymského kraja zachytil v autobiografickej knihe *[[Sedem rokov na Severe]]*  a vypovedal o nich v dokumentárnom filme *Prežili sme gulag* (ÚPN, 2008, réžia O. Krajňák). Na jeho optantskej skúsenosti je založený dokumentárny film *Jozef a jeho bratia* (ÚPN, 2009, réžia Anna A.Hlaváčová), dostupný v slovenskej verzii i vo verzii s anglickými titulkami. 

Za svedectvo o tom, čo znamenal stalinizmus pre presídlencov z ČSR, mu bola v roku 2018 udelená cena Prešovského samosprávneho kraja.

## Referencie

Kategória:Väzni gulagov
Kategória:Osobnosti z Lukova
Kategória:Politickí väzni